biswa921/hiwiki-latest-pages-articles-raw huggingface dataset:
बंगाल

वङ्गाल(बंगाल)  বঙ্গ 280px <small>अखण्ड वङ्ग क्षेत्र का मानचित्र: वर्तमान पश्चिम बंगाल, त्रिपुरा और बांग्लादेश सबसे बड़ा शहर कोलकाता  
ढाका   राजभाषा बांग्ला क्षेत्रफल 45,110 किमी²   जनसंख्या (2001)  209,468,404World Bank Development Indicators Database, 2006. घनत्व 951.3/km² बल मृत्यु दर 55.91% जालपृष्ठ wbgov.com और bangladesh.gov.bd
बंगाल/बांग्ला (बांग्ला: বঙ্গ बंग,  বাংলা  बंगला, বঙ্গদেশ बंगदेश, संस्कृत: अङ्ग, वङ्ग) पुर्वी भारत पुर्वीभारतीय उपमहाद्वीप का एक वृहत् क्षेत्र है। वर्तमान मे बङ्ग-भङ्ग(अखण्ड बंगाल विभाजन) के बाद बंगाल दो हिस्सों में बट गया, पूर्वी हिस्सा पूर्वी बांग्लादेश एवं पश्चिमी हिस्सा पश्चिम बंगाल। बाद में पूर्वी पाकिस्तान बांग्लादेश और भारतीय संघीय प्रजातन्त्र का अंगभूत राज्य पश्चिम बंगाल के बीच में सहभाजी है, यद्यपि पहले बंगाली राज्य (स्थानीय राज्य का ढंग और ब्रिटिश के समय में) के कुछ क्षेत्र अब पड़ोसी भारतीय राज्य बिहार, त्रिपुरा और उड़ीसा में है। बंगाल में बहुमत में बंगाली लोग रहते हैं। इनकी मातृभाषा बांग्ला है।

 इतिहास 
प्राचीन काल में बंगाल मगध तथा अंग महाजनपद प्रदेशों का अंग था। मध्यकाल में दिल्ली सल्तनत के अधीन रहा तथा बाद में नबाबों के हाथ चला गया। भारतीय स्वतंत्रता संग्राम के दौरान बंगाल क्रांतिकारी गतिविधियों का प्रमुख केन्द्र रहा था।

 भूगोल 
आधुनिक बांग्लादेश का दक्षिणी क्षेत्र बहुत ही निम्न ऊंचाई पर स्थित समतल मैदान (डेल्टा) है। गंगा, ब्रह्मपुत्र प्रमुख नदियां हैं जिनकी संयुक्त धारा से बना डेल्टा सुन्दरवन, विश्व का सबसे बड़ा डेल्टा है। बंगाल का उत्तरी भाग हिमालय की तराई में बसा है जबकि पश्चिमी भाग छोटानागपुर के पठार का अंग है।

 सन्दर्भ 
 टीका-टिप्पणी 

 ग्रन्थसूची 

 इन्हें भी देखें 
 बंगाल का इतिहास

 बाहरी कड़ियाँ 
 ऐतिहासिक विरासत वाला है पश्चिम बंगाल

श्रेणी:बंगाल
श्रेणी:भारत का भूगोल
श्रेणी:भारत के पारंपरिक क्षेत्र
उदितवाणी

उदितवाणी जमशेदपुर से प्रकाशित पहला हिन्दी दैनिक था।
 सन्दर्भ 

श्रेणी:हिन्दी भाषा के समाचार पत्र
श्रेणी:जमशेदपुर
आठवीं अनुसूची

भारतीय संविधान की आठवीं अनुसूची भारत की भाषाओं से संबंधित है। इस अनुसूची में 22भारतीय भाषाओं को शामिल किया गया है । प्रारम्भ में 14 भाषाओ को संवैधानिक मान्यता दी गई थी बाद में इसमें, सिन्धी भाषा को 21वाँ संविधान संशोधन अधिनियम 1967 ,कोंकणी भाषा, मणिपुरी भाषा, और नेपाली भाषा को 71वाँ संविधान संशोधन अधिनियम 1992ई. में जोड़ा गया। हाल में 92 वाँ संविधान संशोधन अधिनियम 2003 में बोड़ो भाषा, डोगरी भाषा, मैथिली भाषा, और संथाली भाषा शामिल किए गए।

 अनुसूची 
 कश्मीरी भाषा 
 सिन्धी भाषा
 पंजाबी भाषा 
 हिन्दी भाषा 
 बंगाली भाषा 
 असमिया भाषा 
 ओड़िया भाषा
 गुजराती भाषा 
 मराठी भाषा 
 कन्नड़ भाषा 
 तेलगु भाषा
 तमिल भाषा 
 मलयालम भाषा 
 उर्दू भाषा  
 संस्कृत भाषा
 नेपाली भाषा 
 मणिपुरी भाषा 
 कोंकणी भाषा 
 बोडो भाषा 
 डोंगरी भाषा
 मैथिली भाषा
 संथाली भाषा

 माँग वाली अन्य भाषाएँ 
भारतीय संविधान की आठवीं अनुसूची में ४० अन्य भाषाओं को शामिल करने की माँग है। य़े भाषाएँ हैं:
 अवधी भाषा
 अंगिका भाषा
 बुंदेली भाषा
 बंजारा भाषा
 बज्जिका भाषा
 भूमिज भाषा
 भोजपुरी भाषा
 भोटी भाषा
 भोटीया भाषा
 छत्तीसगढ़ी भाषा
 धक्ती भाषा
 अंग्रेज़ी भाषा
 गढ़वाली भाषा
 गोंडी भाषा
 गोजरी भाषा
 हो भाषा
 कच्छी भाषा
 कामतापुरी भाषा 
 कार्बी भाषा
 खासी भाषा
 कोडावा भाषा
 ककबरक भाषा
 कुमाऊँनी भाषा
 कुड़ुख भाषा
 कुड़माली भाषा
 लेप्चा भाषा
 लिंबू भाषा
 मिज़ो भाषा
 मगही
 मुंडारी भाषा
 नागपुरी भाषा
 निकोबारी भाषा
 हिमाचली भाषा
 पालि भाषा
 राजस्थानी भाषा
 कोशली / सम्बलपुरी भाषा
 शौरसेनी भाषा
 सराइकी भाषा
 टेनयीडी भाषा
 तुलू भाषा

सन्दर्भ

श्रेणी:भारत का संविधान
श्रेणी:भारत की भाषाएँ
सुवर्णरेखा नदी

सुवर्णरेखा या स्वर्णरेखा भारत के झारखण्ड, पश्चिम बङ्गाल और ओड़िशा राज्यों में बहने वाली एक नदी है।

 विवरण 
यह राँची नगर से 16 किलोमीटर दक्षिण-पश्चिम में स्थित नगड़ी गाँव में रानी चुआं नामक स्थान से निकलती है और उत्तर पूर्व की ओर बढ़ती हुई मुख्य पठार को छोड़कर प्रपात के रूप में गिरती है। इस प्रपात (झरना) को हुन्डरु जलप्रपात (hundrughagh) कहते हैं। प्रपात के रूप में गिरने के बाद नदी का बहाव पूर्व की ओर हो जाता है और मानभूम जिले के तीन संगम बिंदुओं के आगे यह दक्षिण पूर्व की ओर मुड़कर सिंहभूम में बहती हुई उत्तर पश्चिम से मिदनापुर जिले में प्रविष्टि होती है। इस जिले के पश्चिमी भूभाग के जंगलों में बहती हुई बालेश्वर जिले में पहुँचती है। यह पूर्व पश्चिम की ओर टेढ़ी-मेढ़ी बहती हुई बालेश्वर नामक स्थान पर बंगाल की खाड़ी में गिरती है। इस नदी की कुल लंबाई 474 किलोमीटर है और लगभग 28928 वर्ग किलोमीटर का जल निकास इसके द्वारा होता है। इसकी प्रमुख सहायक नदियाँ काँची एवं कर्कारी हैं। भारत का प्रसिद्ध एवं पहला लोहे तथा इस्पात का कारखाना इसके किनारे स्थापित हुआ। कारखाने के संस्थापक जमशेद जी टाटा के नाम पर बसा यहाँ का नगर जमशेदपुर या टाटानगर कहा जाता है। अपने मुहाने से ऊपर की ओर यह 16 मील तक देशी नावों के लिए नौगम्य (navigable) है।

 इन्हें भी देखें 
 खड़कई नदी
 चौमुखा, ओड़िशा

 सन्दर्भ 

श्रेणी:झारखण्ड की नदियाँ
श्रेणी:पश्चिम बंगाल की नदियाँ
श्रेणी:ओड़िशा की नदियाँ
राजधानी

thumb|upright=1.5|
thumb|upright=1.5|

राजधानी वह नगरपालिका होती है, जिसे किसी देश, प्रदेश, प्रान्त या अन्य प्रशासनिक ईकाई अथवा क्षेत्र में सरकार की गद्दी होने का प्राथमिक दर्जा हासिल होता है। राजधानी मिसाली तौर पर एक शहर होता है, जहाँ संबंधित सरकार के दफ़्तर और सम्मेलन -ठिकाने स्थित होते हैं और आम तौर पर अपने क़ानून या संविधान द्वारा निर्धारित होती है।

 परिभाषाएँ 
शब्द राजधानी संस्कृत से आया है। राजधानी आम तौर पर संघटक क्षेत्र का सब से बड़ा शहर होता है परन्तु लाज़िमी तौर पर नहीं।

 अनोखे राजधानी इंतज़ाम 

बहुत सारे सूबों की दो से ज़्यादा राजधानियाँ हैं और कुछ ऐसे भी हैं जिन की कोई राजधानी नहीं है। 
 चिली: चाहे देश का राष्ट्रिय महा-सम्मेलन बालपारायसो में होता है परन्तु राजधानी सैन्टियागो है। 
 चेक गणराज्य: प्राग एक ही संवैधानिक राजधानी है। ब्रनो में देश की तीनों इचाचासर्व-उच्च अदालतों स्थित हैं जो इसको चेक अदालती शाखा की यथार्थ राजधानी बनाते हैं।
 फ़िनलैंड: गर्मियाँ के दौरान पर राष्ट्रपति नानतली में कुलतारांता में निवास करता है और सरकार की सभी राष्ट्रपति बैठकों भी वहाँ ही होती हैं। 
 फ़्रांस: फ़्रांसीसी संविधान किसी भी शहर को राजधानी के तौर पर मान्यता नहीं देता। क़ानून मुताबिक़''Ordonnance n° 58-1100 du 17 novembre 1958 relative au fonctionnement des assemblées parlementaires'' article 1  पैरिस संसद के दोनों सदनों (राशटरी सभा और सैनेट) का ठिकाना है लेकिन उनके सांझे महांसंमेलन "वरसेये के शाही-महल में होते हैं। संकट की घड़ी में संवैधानिक ताकतों किसी ओर सहर में बदली जा सकतीं हैं जिससे संसदों के टिकाने राष्ट्रपती और मंत्री-मंडल वाले स्थानों पर ही रह सकें।

 सन्दर्भ 

*
हो भाषा

हो आस्ट्रो-एशियाई भाषा परिवार की मुंडा शाखा की एक भाषा है, जो भूमिज और मुण्डारी भाषा से संबंधित हैं। हो भाषा झारखंड, पश्चिम बंगाल, छत्तीसगढ़, असम, एवं उड़ीसा के आदिवासी क्षेत्रों में लगभग १०,७७,००० हो (कोल) आदिवासी समुदाय द्वारा बोली जाती है।
विशेषकर यह भाषा झारखण्ड के सिंहभूम इलाके में बोली जाती है । झारखंड में इस भाषा को द्वितीय राज्य भाषा के रूप में शामिल किया गया है।

हो भाषा को लिखने के लिए वारंग क्षिति लिपि का उपयोग किया जाता है, जिसका आविष्कार ओत् गुरु कोल लको बोदरा द्वारा किया गया था ओट कोल लाको बोदरा खुद को कोल मानते थे इसीलिए उनके नाम के आगे कोल शब्द जुड़ा है। इसका प्रमाण आपको उनकी लिखी गई बहुत सी किताबो में मिल जायेगा।  इसे लिखने के लिए देवनागरी, रोमन, उड़िया और तेलुगु लिपि का भी उपयोग किया जाता है।

 इन्हें भी देखें 
 ह्वारङ क्षिति (हो भाषा की लिपि)
 हो (जनजाति)
 मुण्डा भाषाएँ

 ऑस्ट्रो-एशियाई भाषाएँ

बाहरी कड़ियाँ
 हो-हिन्दी शब्दकोश

 सन्दर्भ 

श्रेणी:मुण्डा भाषाएँ
श्रेणी:ऑस्ट्रो-एशियाई भाषाएँ
श्रेणी:भारत की संकटग्रस्त भाषाएँ
रायगढ़, छत्तीसगढ़

रायगढ़ (Raigarh) भारत के छत्तीसगढ़ राज्य के रायगढ़ ज़िले में स्थित एक नगर है, जो ज़िले का मुख्यालय भी है। यह ओड़िशा की सीमा के पास स्थित है।"Inde du Nord - Madhya Pradesh et Chhattisgarh ," Lonely Planet, 2016, ISBN 9782816159172"Pratiyogita Darpan ," July 2007

 नामोत्पत्ति 
रायगढ़ राजा मदनसिंह चाॅदा ने महानदी के पार बूनगा के पास "राय" नामक गढ़ की स्थापना की। यहीं से रायगढ़ की उत्पत्ती हुई। and raigarh is famous city.

 इन्हें भी देखें 
 रायगढ़ जिला, छत्तीसगढ़

 सन्दर्भ 

श्रेणी:रायगढ़ जिला, छत्तीसगढ़
श्रेणी:छत्तीसगढ़ के नगर
श्रेणी:रायगढ़ ज़िले, छत्तीसगढ़ के नगर
वर्जिन एटलान्टिक

thumb|right|वर्जिन एटलान्टिक लका मुख्यालय
वर्जिन एटलान्टिक ऐरवेज़, सामान्य तौर पर वर्जिन एटलान्टिक, एक हवाई सेवा है जो ग्रेट ब्रिटेन से अन्य जगहों पर अन्तरमहाद्वीप उडानें चलाती है। इसका मुख्यालय  ग्रेट ब्रिटेन के क्रॉले  में है।

 बहरी कड़ियाँ 
 वर्जिन एटलान्टिक ऐरवेज़ (EN)
रेलवे स्टेशन

thumb|कटरा रेल स्टेशन
thumb|लखनऊ चारबाग रेल स्टेशन

रेलवे स्टेशन, रेलगाड़ियों के रुकने का एवं यात्रियों के लिए ट्रेन या रेल पर चढ़ने उतरने का स्थान होता है।

एक ट्रेन स्टेशन, रेलवे स्टेशन, रेलरोड स्टेशन या डिपो एक रेलवे सुविधा या क्षेत्र है जहाँ ट्रेनें नियमित रूप से यात्रियों, माल या दोनों को भरने अथवा उतारने के लिए रुकती हैं। इसमें आम तौर पर कम से कम एक प्लेटफॉर्म, एक ट्रैक और एक स्टेशन भवन होता है जो टिकट बिक्री, प्रतीक्षा गृह और सामान/माल सेवा जैसी सहायक सेवाएँ प्रदान करती है। यदि कोई स्टेशन सिंगल-ट्रैक लाइन पर है, तो ट्रैफिक की आवाजाही को सुविधाजनक बनाने के लिए इसमें अक्सर एक पासिंग लूप होता है।

ऐसे स्थान जहां यात्री कभी-कभी ट्रेन में चढ़ते या छोड़ते हैं, कभी-कभी एक छोटा प्लेटफॉर्म और एक प्रतीक्षा शेड होता है, लेकिन कभी-कभी एक संकेत से अधिक नहीं दर्शाया जाता है, उन्हें विभिन्न रूप से "स्टॉप", "फ्लैग स्टॉप", "हॉल्ट्स" कहा जाता है। या "अनंतिम रुकने वाले स्थान"।

स्टेशन जमीनी स्तर पर, भूमिगत या ऊँचे हो सकते हैं। रेल लाइनों या अन्य परिवहन साधनों जैसे बसों, ट्रामों या अन्य रैपिड ट्रांजिट सिस्टम को इंटरसेक्ट करने के लिए कनेक्शन उपलब्ध हो सकते हैं।

सन्दर्भ

श्रेणी:रेलवे

 Railway Station को हिंदी में क्या कहते हैं? 
रेलवे स्टेशन को हिंदी में "लौह पथ गामिनी विराम बिंदु" और "लौह पथ गामिनी विश्राम स्थल" कहा जाता है। देशी भाषा में इसे कई बार "रेलगाड़ी पड़ाव स्थल" भी कहा जाता है।

 रेलवे का इतिहास (Railway’s History) 
भारतीय रेलवे का इतिहास बहुत प्राचीन है और यह देश की विकास की गति में महत्वपूर्ण भूमिका निभाता है। रेलवे का विकास 16 वीं शताब्दी में ब्रिटिश शासनकाल में शुरू हुआ था।

1853 में भारत की पहली रेलगाड़ी बॉम्बे (आज के मुंबई) और ठाणे के बीच 34 किलोमीटर की दूरी पर चलने लगी। इस रेलगाड़ी का नाम "विक्टोरिया" रखा गया था। इसके बाद, अन्य शहरों में भी रेलवे लाइनें बनीं और रेलगाड़ियां चलने लगीं। यह ब्रिटिश शासनकाल में रेलवे का निर्माण मुख्य रूप से व्यापार, शिक्षा, स्थानीय प्रशासन और सेना की आवश्यकताओं को पूरा करने के उद्देश्य से हुआ। रेलवे ने लोगों के जीवन में क्रांतिकारी परिवर्तन लाए, उन्हें अधिक यात्रा सुविधाएं प्रदान कीं और व्यापार को बढ़ावा दिया। समय के साथ, रेलवे का नेटवर्क और रेलगाड़ीयों की संख्या बढ़ती गई। नई लाइनें खोली गईं और अधिक शहरों को रेलवे से जोड़ा गया। भारतीय रेलवे ने तकनीकी उन्नति की और इलेक्ट्रिक इंजनों का उपयोग किया। आज, भारतीय रेलवे विश्व की चौथी सबसे बड़ी रेलवे सेवा है जिसमें लाखों किलोमीटरों की लंबाई पर रेलगाड़ियां चलती हैं। रेलवे के माध्यम से लोग दूर दराज के स्थानों तक जा सकते हैं और अपने लक्ष्यों को पूरा कर सकते हैं। भारतीय रेलवे ने अपनी सेवाएं और सुविधाएं भी मोडर्नीज़ेशन की हैं। ऑनलाइन टिकट बुकिंग, मोबाइल एप्लिकेशन, इलेक्ट्रॉनिक बोर्डिंग पास जैसी तकनीकी सुविधाएं लागू की गई हैं। इस प्रकार, भारतीय रेलवे का इतिहास एक गर्वनिदेश है जो देश के परिवहन के क्षेत्र में विकास के लिए महत्वपूर्ण योगदान दिया है।
दक्षिण एशिया

right|thumb
दक्षिण एशिया एक अनौपचारिक शब्दावली है जिसका प्रयोग एशिया महाद्वीप के दक्षिणी भाग के लिये किया जाता है। सामान्यतः इस शब्द से आशय हिमालय के दक्षिणवर्ती देशों से होता है। भारत, पाकिस्तान, श्री लंका और बांग्लादेश को दक्षिण एशिया के देश या भारतीय उपमहाद्वीप के देश कहा जाता है जिसमें नेपाल और भूटान को भी शामिल कर लिया जाता है। सन् (2007) अफगानिस्तान भी इसका सदस्य देश बन चुका है। अब दक्षिण एशिया में आठ देश अवस्थित हैं। दक्षिण एशिया  के देशों का एक संगठन दक्षेस भी है जिसके सदस्य देश निम्नवत हैं:

 जलवायु 
thumb|दक्षिण एशिया कोपेन का जलवायु वर्गीकरण (direct: Final Revised Paper ) 
thumb|दक्षिण एशिया का नगरीय मानचित्र

इस विशाल क्षेत्र की जलवायु उत्तर में शीतोष्ण करने के लिए दक्षिण में उष्णकटिबन्धीय मानसून से इस क्षेत्र के लिए क्षेत्र से काफी भिन्न है। विविधता भी है लेकिन इस तरह के समुद्र तट से निकटता और मानसून एस के मौसमी प्रभाव जैसे कारकों से, ऊँचाई न केवल से प्रभावित है।Anita M. Weiss and Muhammad Aurang Zeb Mughal (2012). 'Pakistan' . Kotzé, Louis and Morse, Stephen (eds), Berkshire Encyclopedia of Sustainability, Vol. 9. Great Barrington, Mass.: Berkshire, pp. 236-240.

दक्षिण एशियाई क्षेत्रीय सहयोग संगठन
दक्षिण एशियाई क्षेत्रीय सहयोग संगठन (दक्षेस) दक्षिण एशिया के आठ देशों का आर्थिक और राजनीतिक संगठन है। संगठन के सदस्य देशों की जनसंख्या (लगभग १.५ अरब) को देखा जाए तो यह किसी भी क्षेत्रीय संगठन की तुलना में ज्यादा प्रभावशाली है। इसकी स्थापना 8 दिसम्बर 1985 को भारत, पाकिस्तान, बांग्लादेश, श्रीलंका, नेपाल, मालदीव और भूटान द्वारा मिलकर की गई थी। अप्रैल [[२००७|2007 में संघ के 14 वें शिखर सम्मेलन में अफ़गानिस्तान इसका आठवाँ सदस्य बन गया।

यह भी देखें

 सन्दर्भ 

बाहरी कड़ियाँ

श्रेणी:दक्षिण एशिया
नवीन पटनायक

नवीन पटनायक (जन्म 16 अक्टूबर 1946) भारतीय राज्य ओडिशा के १४वें और वर्तमान मुख्यमंत्री हैं। वे बीजू जनता दल के संस्थापक मुखिया हैं और वे लेखक भी हैं।

 व्यक्तिगत जीवन 
नवीन पटनायक का जन्म ओडिशा के कटक नगर में 16 अक्टूबर 1946 को कायस्थ परिवार में हुआ। उनके पिता ओडिशा के पूर्व मुख्यमंत्री बीजू पटनायक तथा माँ ज्ञान पटनायक थे। उनकी शिक्षा दून विद्यालय में हुई और बाद में उन्होंने किरोड़ीमल महाविद्यालय, दिल्ली से कला में स्नातक की शिक्षा पूर्ण की।
 नवीन पटनायक एक लेखक भी हैं और उन्होंने अपना युवाकाल लगभग रजनीति और ओडिशा से दूर ही व्यतीत किया। वर्ष 1997 में नवीन पटनायक ने उनके पिता का निधन होने के बाद राजनीति में कदम रखा और एक वर्ष बाद ही अपने पिता बीजू पटनायक के नाम पर बीजू जनता दल की स्थापना की। बीजू जनता दल ने उसके बाद विधानसभा चुनावों में जीत दर्ज की और भाजपा के साथ सरकार बनाई जिसमें वे स्वयं मुख्यमंत्री बने। उन्होंने 'भ्रष्टाचार के विरुद्ध लड़ाई' और 'गरीब समर्थक नीतियां' अपने ही ढ़ंग से आरम्भ किया। उन्होंने नौकरशाही का ठीक से प्रबन्धन कर राज्य के विकास के अपने पिता के सपने को अपने विकास का आधार बनाया। इसी तरह उन्होंने ओडिशा में लोकप्रियता हासिल की और लगातार चार बार पूर्ण जनाधार के साथ मुख्यमंत्री बनने में सफल हुये। नवीन पटनायक का नाम ओडिशा के इतिहास में सबसे लम्बे समय तक मुख्यमंत्री बनने का कीर्तिमान है। वो अभी तक अविवाहित हैं।

 राजनैतिक जीवन 
नवीन पटनायक ने सन् 1999 में जनता दल के नेता और उनके पिता बीजू पटनायक के निधन के बाद ओडिशा की राजनीति में कदम रखा।

 सन्दर्भ 

 बाहरी कड़ियाँ
 ओडिशा डायरी पर नवीन पटनायक सहित ओडिशा के प्रसिद्ध लोग 
 ओडिशा सरकार के आधिकारीक जालस्थल पर ओडिशा के प्रसिद्ध लोग 
 बीबीसी के अनुसार ओडिशा के आकस्मिक राजनीतिज्ञ।

श्रेणी:1946 में जन्मे लोग
श्रेणी:जीवित लोग
श्रेणी:ओड़िशा के मुख्यमंत्री
श्रेणी:११वीं लोक सभा के सदस्य
इम्फाल

इम्फाल (ꯏꯝꯐꯥꯜ) भारत के मणिपुर राज्य की राजधानी है। इस ऐतिहासिक नगर के केन्द्र में भूतपूर्व मणिपुर राज्य की गद्दी, कंगला महल, के खण्डहर उपस्थित हैं। इम्फाल नगर इम्फाल पश्चिम ज़िले और इम्फाल पूर्व ज़िले दोनों में विस्तारित है, और शहर की अधिकांश आबादी इसके पश्चिमी भाग में निवास करती है। इम्फाल भारत सरकार द्वारा अनुसूचित स्मार्ट नगरों में से एक है।"Manipur: Geography and Regional Development," Vedaja Sanjenbam, Rajesh Publications, 1998, ISBN 9788185891194"Census of India, 1991: Manipur," Census of India, 1991, Manipur, India

 पर्यटन 

 श्री गोविन्ददेव जी मन्दिर 
thumb|center|upright=2.5|इम्फाल में "पैलेस कम्पाउण्ड" में श्री गोविन्दजी मन्दिर, आधुनिक मणिपुरी दुनिया में मणिपुरी हिन्दुओं के मणिपुरी वैष्णववाद का केन्द्र था ।
यह मन्दिर मणिपुर के पूर्व शासकों के महल के निकट ही है, व वैष्णवों का पावन तीर्थ स्थल है। यह दो स्वर्ण गुम्बदों सहित एक सरल किन्तु सुन्दर निर्माण है। इसमें एक पक्का प्रांगण तथा सभागार भी है। यहां के मुख्य देवता श्री राधा-कृष्ण हैं, जिनके साथ ही बलराम और कृष्ण के मन्दिर एक ओर हैं, तो दूसरी ओर जगन्नाथ, बलभद्र एवं सुभद्रा के मन्दिर हैं।

 शहीद मीनार 
thumb
इम्फाल के पोलोग्राउण्ड के पूर्वी ओर यह मीनार बीर टिकेन्द्रजीत पार्क में खड़ी है। यह ब्रिटिश सेना के विरुद्ध १८९१ के युद्ध के मणिपुरी शहीदों की याद में बनी है। यह मीनार फोटो खींचने वालों का मुख्य आकर्षण है।

 युद्ध स्मारक 
thumb
द्वितीय विश्वयुद्ध में मारे गए भारतीय व ब्रिटिश सैनिकों की समाधियाँ व कब्रें।

 मणिपुर ज़ू 
thumb
इम्फाल का चिड़ियाघर।

 सिंगदा 
९२१ मीटर की ऊंचाई पर यह सुन्दर पिकनिक स्थल इम्फाल से १६ किलोमीटर दूर है। 

 लांगथबल 
thumb|center|लांगथबल (कांचीपुर) में पुराने लंगथबल पैलेस के प्रवेश द्वार की जीर्ण-शीर्ण संरचना।
यह भारत-बर्मा सीमा से ६ किलोमीटर दूर है। 

 इन्हें भी देखें 
 इम्फाल पश्चिम ज़िला
 इम्फाल पूर्व ज़िला

 सन्दर्भ 

*
श्रेणी:मणिपुर के शहर
श्रेणी:इम्फाल पश्चिम ज़िला
श्रेणी:इम्फाल पश्चिम ज़िले के नगर
श्रेणी:इम्फाल पूर्व ज़िला
श्रेणी:इम्फाल पूर्व ज़िले के नगर
श्रेणी:मणिपुर में पर्यटन
श्रेणी:भारत के राज्यों और केन्द्र शासित प्रदेशों की राजधानियाँ
आसनसोल

आसनसोल (Asansol) भारत के पश्चिम बंगाल राज्य के पश्चिम बर्धमान ज़िले में स्थित एक शहर है। यह कोलकाता के बाद राज्य का सबसे बड़ा शहर है। छोटानागपुर पठार के मध्य में राज्य की झारखण्ड से सटी पश्चिमी सीमा पर स्थित यह नगर खनिज पदार्थों में धना है। आसनसोल दामोदर नदी के किनारे बसा हुआ है और बहुत समय से एक महत्वपूर्ण रेलवे जंक्शन रहा है।"Lonely Planet West Bengal: Chapter from India Travel Guide," Lonely Planet Publications, 2012, ISBN 9781743212202"Kolkata and West Bengal Rough Guides Snapshot India," Rough Guides, Penguin, 2012, ISBN 9781409362074

 विवरण 
आसनसोल भारत के उन 11 शहरों में से एक है जो विश्व के 100 सबसे तेजी से विकसित हो रहे शहरों की सूची में हैं। प्रदेश की राजधानी कोलकाता से 200 किलोमीटर दूर दामोदर नदी की घाटी में स्थित इस नगर के अर्थव्यवस्था का आधार कोयला एवं स्टील हैं। यहाँ कार्यबल की संख्या अधिक है और, मामूली प्रति व्यक्ति आय के उच्च शैक्षिक संस्थानों, अच्छी परिवहन कनेक्शन, कई आवास परिसरों और उद्योग, संस्थाओं, परिवहन और वाणिज्य के लिए उपयुक्त भूमि है। इसका भीतरी भाग बांकुरा और पुरुलिया जिलों और उत्तर बंगाल, ओड़िशा और झारखण्ड राज्यों के कुछ हिस्सों से जुड़ा हुआ है। यहाँ सेनेरैल साइकिल का भारत प्रसिद्ध कारखाना है। भारतीय रेल ने आसनसोल जंक्शन रेलवे स्टेशन पर अपने यात्रियों और वहां के आम लोगों के उपयोग के लिए अपना पहला रेल भोजनालय "रेस्टोरेंट ऑन व्हील्स" शुरू किया।

 नामोत्पत्ति 
आसनसोल का नाम दो शब्दों को जोड़कर बना है। "आसन" एक तीस मीटर ऊँचा वृक्ष है जो दामोदर नदी के तट पर पाया जाता है और "सोल" का अर्थ "भूमि" है।

 इन्हें भी देखें 
 पश्चिम बर्धमान ज़िला

 सन्दर्भ 

श्रेणी:पश्चिम बर्धमान ज़िला
श्रेणी:पश्चिम बंगाल के शहर
श्रेणी:पश्चिम बर्धमान ज़िले के नगर
*
अंक

right|thumb|400px|हिन्दू-अरबी अंक पद्धति; प्रथम सहस्राब्दी ईसापूर्व के अशोक के शिलालेखों पर इन अंकों का प्रयोग देखने को मिलता है।

अंक ऐसे चिह्न हैं जो संख्याओं के लिखने के काम आते हैं। दासमिक पद्धति में शून्य से लेकर नौ तक (० से ९ तक) कुल दस अंक प्रयोग किये जाते हैं। इसी प्रकार षोडश आधारी (hexadecimal system) में शून्य से लेकर ९ तक एवं A से लेकर F कुल १६ अंक प्रयुक्त होते हैं। द्विक पद्धति में केवल ० और १ से ही सारी संख्याएँ अभिव्यक्त की जातीं हैं।

हिन्दी भाषा में अंकों एवं बड़ी संख्याओं का उच्चारण नीचे दिया गया है।
 शून्य ०
 एक १
 दो २
 तीन ३
 चार ४
 पांच ५
 छ:/छह ६
 सात ७
 आठ ८
 नौ ९
दश १०

 अंकों द्वारा लिखीं बड़ी संख्याएँ (दाशमिक पद्धति) 
 ग्यारह ११
 बारह १२
 तेरह १३
 चौदह १४
 पंद्रह १५
 सोलह १६
 सत्रह  १७
 अठारह १८
 उन्नीस  १९
 बीस २०
 इक्कीस २१
 बाइस २२
 तेइस २३
 चौबीस २४
 पच्चीस २५
 छब्बीस २६
 सत्ताइस २७
 अट्ठाइस २८
 उनतीस २९
 तीस ३०
 इक्कतीस ३१
 बत्तीस ३२
 तैंतीस ३३
 चौंतीस ३४
 पैंतीस ३५
 छत्तीस ३६
 सैंतीस ३७
 अँड़तीस ३८
 उंचालीस ३९
 चालीस ४०
 इकतालीस ४१
 बयालीस ४२
 तैंतालीस ४३
 चौवालिस ४४
 पैंतालिस ४५
 छयालिस ४६
 सैंतालिस ४७
 अड़तालीस ४८
 उंचास ४९
 पचास ५०
 इक्यावन ५१
 बावन  ५२
 तिरेपन  ५३
 चौवन  ५४
 पचपन ५५
 छप्पन ५६
 सत्तावन ५७
 अट्ठावन  ५८
 उन्सठ ५९
 साठ  ६०
 इकसठ  ६१
 बासठ ६२
 तिरेसठ  ६३
 चौंसठ ६४
 पैंसठ ६५
 छियासठ ६६
 सड़सठ ६७
 अड़सठ ६८
 उन्नहत्तर ६९
 सत्तर  ७०
 इकहत्तर  ७१
 बहत्तर  ७२
 तिहत्तर  ७३
 चौहत्तर  ७४
 पिचहत्तर  ७५
 छिहत्तर ७६
 सतहत्तर ७७
 अठहत्तर ७८
 उनासी  ७९
 अस्सी  ८०
 इक्यासी  ८१
 बयासी  ८२
 तिरासी  ८३
 चौरासी  ८४
 पिच्चासी  ८५
 छियासी  ८६
 सतासी  ८७
 अठासी  ८८
 नवासी  ८९
 नब्बे  ९०
 इक्यानवे  ९१
 बानवे  ९२
 तिरानवे  ९३
 चौरानवे  ९४
 पिच्चानवे  ९५
 छियानवे  ९६
 सत्तानवे  ९७
 अठानवे  ९८
 निन्यानवे  ९९
  (एक) सौ/(एक) शत  १००
 (एक) हज़ार/(एक) सहस्र  १,०००
 दश हज़ार/दस सहस्र  १०,०००
 (एक) लाख  १,००,०००
 दश लाख  १०,००,०००
 (एक) करोड़  १,००,००,०००
दश करोड़  १०,००,००,०००
 (एक) अरब  १,००,००,००,०००
 दश अरब १०,००,००,००,०००
 (एक) खरब १,००,००,००,००,०००
 दश खरब १०,००,००,००,००,०००
 (एक) नील १,००,००,००,००,००,०००
 दश नील १०,००,००,००,००,००,०००
 (एक) पद्म १,००,००,००,००,००,००,०००
 दश पद्म १०,००,००,००,००,००,००,०००
 (एक) शंख १,००,००,००,००,००,००,००,०००
 दश शंख १०,००,००,००,००,००,००,००,०००
 महाशंख १,००,००,००,००,००,००,००,००,०००

श्रेणी:गणित
श्रेणी:संख्या
जॉर्ज वॉकर बुश

+ जॉर्ज वॉकर बुशthumb|जॉर्ज बुश क्रम:43 वें राष्ट्रपतिकार्यकाल:20 जनवरी, 2001– 20 जनवरी, 2009पूर्ववर्ती:बिल क्लिंटनउत्तराधिकारी:बराक ओबामाजन्मतिथि:शनिवार, 6 जुलाई 1946न्यू हेवन कनाटीकट, कनाटीकटप्रथम महिला:लोरा बुशव्यवसाय:व्यापारराजनैतिक दल:रिपब्लिकनसमकालीन उपराष्ट्रपति: डिक चेनी
6 जुलाई 1946 को जन्मे जॉर्ज वॉकर बुश अमरीका के 43वें राष्ट्रपति थे। उन्होंने अपना पदभार 20 जनवरी सन 2001 को ग्रहण किया था। 20 जनवरी, 2009 को उन्होंने डैमोक्रेटिक पार्टी के नव निर्वाचित बराक ओबामा को सत्ता सौंप दी। बुश को सन 2004 के राष्ट्रपति के चुनाव में चार वर्षों के लिये दोबारा चुन लिया गया था। 

राजनीति में प्रवेश करने से पहले श्री बुश एक व्यापारी थे। तेल और गैस का उत्पादन करने वाली कई कंपनियों से वे जुड़े रहे थे और 1989 से 1998 तक टेक्सस रेंजर्स बेसबाल क्लब के सह मालिकों में से एक थे। वे सन 1995 से सन 2000 तक टेक्सस राज्य के राज्यपाल भी रह चुके हैं। उनके परिवार के सभी सदस्य राजनीति में काफी घनिष्ठ रूप से जुड़े हुये हैं। श्री बुश के पिता जॉर्ज हर्बट वॉकर बुश स्वयं अमरीका के भूतपूर्व राष्ट्रपति हैं। श्री बुश के बड़े भाई जेब बुश फ्लोरिडा के वर्तमान राज्यपाल हैं।

श्रेणी:अमेरिका के राष्ट्रपति
श्रेणी:1946 में जन्मे लोग
शिवसेना

शिवसेना महाराष्ट्र का एक क्षेत्रीय राजनीतिक दलहै। जो मुख्य रूप से महाराष्ट्र प्रान्त में सक्रिय है। इसकी स्थापना १९ जून १९६६ को एक प्रमुख कार्टूनिस्ट बाल ठाकरे ने की थी। इस दल का प्रतीक चिन्ह बाघ था।

फिलहाल १७ फरवरी २०२३ से एकनाथ शिंदे इसके अध्यक्ष/प्रमुख/मुख्य नेता के रूप में कार्यरत हैं। इसके बारे में मूल शिवसेना की याचिका सर्वोच्च न्यायालय में प्रलंबित है ।  जिससे शिवसेना का उत्तराधिकारी कौन है उस निकाल के बाद स्वयं स्पष्ट होगा ।

चुनावी इतिहास
लोकसभा चुनाव
 लोकसभा चुनाव वर्ष सीटें लड़ीं सीटें जीतीं प्राप्त मत मत % राज्य (सीटें) संदर्भ तेरहवीं लोक सभा १९९९ २२ १५५५,६७,४८४ १६़़.९ महाराष्ट्र (१५) चौदहवीं लोकसभा २००४ २२ १२ ६८,८८,३०६ २०.१ महाराष्ट्र (१२) पंद्रहवीं लोकसभा २००९ २२ ११ ६२,८७,९६४ १७.० महाराष्ट्र (११) सोलहवीं लोकसभा २०१४ २० १८ १,००,५१,०९० २०.८ महाराष्ट्र (१८) सत्रहवीं लोकसभा २०१९ २३ १८ १,२५,८९,०६४ २३.२९ महाराष्ट्र (१८) 

महाराष्ट्र विधानसभा 
 विधानसभा चुनाव वर्ष सीटें लड़ीं सीटें जीतीं प्राप्त मत मत % लड़ी सीटों पर मत % दसवीं विधानसभा १९९९१६१ ६९५६,९२,८१२ १७.३३१७.३  ग्यारहवीं विधानसभा २००४ १६३ ६२ ८३,५१,६५४ १९.९७२०.० बारहवीं विधानसभा २००९ १६० ४५ ७३,६९,०३० १६.२६ २९.९० तेरहवीं विधानसभा २०१४ २८२ ६३ १,०२,३५,९७२ १९.३० १९.८० चौदहवीं विधानसभा २०१९ १२६ ५६ ९०,४९,७८९ १६.४१ ३८.३

मुख्यमंत्रियों की सूची
महाराष्ट्र के मुख्यमंत्री

 क्रम मुख्यमंत्री चित्र नियुक्ति तिथि निवृत्ति तिथि पदावधि विधानसभा १२ मनोहर जोशी80px १४ मार्च १९९५ १ फरवरी १९९९नवीं विधानसभा १३ नारायण राणे80px १ फरवरी १९९९ १८ अक्टूबर १९९९ १८ उद्धव ठाकरे80px २८ नवंबर २०१९  ३० जून २०२२ १४वीं विधानसभा १९ एकनाथ शिंदे80px ३० जून २०२२ पदस्थ

लोकसभा अध्यक्ष
 क्रम लोकसभा सत्र निर्वाचित सांसद चित्र नियुक्ति तिथि निवृत्ति तिथि १ तेरहवीं लोकसभा मनोहर जोशी80px १० मई २००२ २ जून २००४ मनोहर जोशी ''लोकसभाध्यक्ष

केंद्रीय मंत्री
 नेता मंत्रालय कार्यकाल लोकसभाप्रधानमंत्री अनंत गीते ऊर्जा मंत्रालय २००२ से २००४ तेरहवीं लोक सभा अटल बिहारी वाजपेयी अनंत गीते भारी उद्योग मंत्रालय २०१४ से २०१९ सोलहवीं लोकसभा नरेन्द्र मोदी अरविंद सावंत भारी उद्योग मंत्रालय मई २०१९ से नवंबर २०१९ सत्रहवीं लोकसभा

 संदर्भ
अकल दाढ़

right|thumb|300px|अक्ल दाढ़
right|thumb|300px|अक्ल दाढ़
thumb|right|300px|अक्ल दाढ़
right|thumb|300px|अक्ल दाढ़ की कुछ समस्याएँ
अक़्ल दाढ़ या ज्ञान चौ दाँतों के नाम हैं जो आखिर में निकलते हैं। अधिकतर लोगों को चार अकल दाढ होते हैं - मुँह के हर कोने में एक - ये ज्यादातर जवानी में निकलते हैं।

यह संभव है कि अकल दाढ जबड़ों की हड्डी में अटक जाएं, या फिर निकलें ही नहीं। ऐसा होने पर बाकी दाँत ठसने या खिसकने लग सकते हैं, या नजदीकी दाँतों में सड़न या संक्रमण हो सकता है या मसूड़ों में बीमारी फैल सकती है। जबड़ों में अकल दाढ के अटकने का कारण यह हो सकता है कि वे किसी असाधारण अवस्था में हों, जैसे कि सपाट, जिसकी वजह से वो सामान्य रूप से बाहर नहीं निकल सकते। अधिकतर लोगों को अटके हुए अकल दाढ को निकलवाने की सलाह दी जाती है। दाँत की अवस्था के अनुसार, तीसरे दाढ (अकल दाढ) को आपके दाँत के डॉक्टर के दफ्तर में, किसी बाहरी रोगी क्लिनिक में या अस्पताल में भर्ती करके निकाला जा सकता है। सामान्यतया एक व्यस्क की अकल दाढ निकलने के बाद उसके दाँतों की संख्या ३२ हो जाती है |और इसके निकलने में मीठा दर्द भी होता है जो आपको कोई काम करने नहीं देगा ।
और इसके दर्द से बचने के लिए मुंह में लौंग का सेवन करे या नहीं तो आप लौंग का तेल भी प्रायोग कर सकते है/ इसके और भी उपाय है यदि आप लहसुन का प्रयोग करके सही कर सकते है तो लहसुन को दाँत के साथ दबा दे।। 

श्रेणी:दाँत
हिन्दी समाचारपत्र

(Official/Personal)

भारत के प्रमुख हिन्दी समाचारपत्र हैं :-

 हिन्दुस्तान (समाचार पत्र)
 चौथी दुनिया
 पाञ्चजन्य
 नई दुनिया
 नवभारत टाइम्स
 आज
 प्रभात खबर
 अमर उजाला
 प्रयुक्ति
 जलते दीप
 दैनिक जागरण
 जनसत्ता
 पंजाब केसरी
 देशबन्धु 
 दैनिक भास्कर
 हरिभूमि
 राँची एक्सप्रेस
 राजस्थान पत्रिका
 स्वतंत्र भारत
 दीपशील भारत
 उगता भारत
द्रविड़ भाषा-परिवार

thumb|द्रविड़ भाषा-परिवार
द्रविड़ भाषा-परिवार दक्षिण भारत की कई सम्बन्धित भाषाओं का समूह है। यह भारोपीय भाषा परिवार की एक शाखा है। 

इसमें मुख्यतः तमिल, तेलुगु, कन्नड़,  मलयालम और तुलू भाषाएँ आती हैं। उत्तर और पूर्व भारत की कुछ भाषाएँ जैसे ब्राहुई, गोंडी, कुड़ुख द्रविड़ भाषा-परिवार से सम्बंधित हैं। ये सभी भाषाएँ अश्लिष्ट-योगात्मक (Agglutinating languages) हैं और इनमें संस्कृत से कई शब्द भी हैं। इनमें से तमिल सबसे पुरानी है और उसे शास्त्रीय भाषा माना जाता है। इन भाषाओं कि लिपि ब्राह्मी लिपि से ही उत्पन्न हुई है। इन भाषाओं में ट, ण, ळ, ड़ (ड, ठ, ड) आदि ध्वनियाँ बहुत अधिक पायी जाती हैं।

 चारों द्रविड़ भाषाओं में तमिल भाषा सबसे प्राचीन है तथा इसमें सबसे पहले साहित्य लेखन आरंभ हुआ  इसमें संगम साहित्य के अतिरिक्त शिलाप्पदिकारम, मणिमैखलै तथा जीवक चिंतामणि महत्त्वपूर्ण रचनाएँ हैं।

 इन्हें भी देखें 
 प्राचीनतम द्रविड़ भाषा (प्रोटो-द्रविडियन)

श्रेणी:भारत की भाषाएँ
श्रेणी:द्रविड़ भाषाएँ
श्रेणी:भाषा-परिवार
मुल्कराज आनंद

मुल्कराज आनंद भारत में अंग्रेज़ी साहित्य के क्षेत्र के प्रख्यात लेखक थे। मुल्कराज आनंद का जन्म १२ दिसम्बर १९०५ को पेशावर में हुआ था जो अब पाकिस्तान में है। उन्होंने यूनिवर्सिटी ऑफ़ लंदन तथा केंब्रिज विश्वविद्यालय में पढ़ाई कर पीएचडी की उपाधि हासिल की. साहित्य जगत में उनका नाम हुआ उनके उपन्यास अनटचेबल्स से जिसमें उन्होंने भारत में अछूत समस्या का बेबाक चित्रण किया। उनके महत्वपूर्ण उपन्यास हैं, 
 कुली 
 टू लीव्स एंड अ बड
 द विलेज
 अक्रॉस द ब्लैक वाटर्स 
 द सोर्ड एंड द सिकल 
 द डेथ ऑफ ए हीरो (1964), कश्मीरी स्वतंत्रता सेनानी के जीवन पर आधारित
भारत में रचा गया उनका प्रमुख उपन्यास था द प्राइवेट लाइफ़ ऑफ़ ऐन इंडियन प्रिंस.
९९ वर्ष की आयु में सन २००४ में उनका निधन हुआ।

 सम्मान 
 मुल्कराज आनंद  को साहित्य एवं शिक्षा के क्षेत्र में भारत सरकार द्वारा सन १९६७ में पद्म भूषण से सम्मानित किया गया था। ये महाराष्ट्र राज्य से हैं।

सन्दर्भ

श्रेणी:१९६७ पद्म भूषण
श्रेणी:लेखक
श्रेणी:1905 में जन्मे लोग
श्रेणी:२००४ में निधन
श्रेणी:साहित्य अकादमी फ़ैलोशिप से सम्मानित‎
श्रेणी:साहित्य और शिक्षा में पद्म भूषण के प्राप्तकर्ता
दशावतार

thumb|300px|भगवान विष्णु दसों अवतारों सहित 
हिन्दू धर्म में विभिन्न देवताओं के अवतार की मान्यता है। प्रायः विष्णु के दस अवतार  माने गये हैं जिन्हें दशावतार कहते हैं। इसी तरह शिव और अन्य देवी-देवताओं के भी कई अवतार माने गये हैं।

विष्णु के दस अवतार
right|thumb|250px|गोवा के श्री बालाजी मंदिर के कपाट पर दशावतारों का चित्रण
भगवान विष्णु हिन्दू त्रिदेवों (तीन महा देवताओं) में से एक हैं। निर्माण की योजना के अनुसार, वे ब्रह्माण्ड के निर्माण के बाद, उसके विघटन तक उसका संरक्षण करते हैं। भगवान विष्णु के दस अवतारों को संयुक्त रूप से 'दशावतार' कहा जाता है।

जब मानव अन्याय और अधर्म के दलदल में खो जाता है, तब भगवान विष्णु उसे सही रास्ता दिखाने हेतु अवतार ग्रहण करते हैं।

श्रीमद्भगवद्गीता में श्रीकृष्ण के द्वारा कहा गया है :

 यदा यदा ही धर्मस्य ग्लानिर्भवति भारत।
 अभ्युथानम् अधर्मस्य तदात्मानं सृजाम्यहम्॥

 परित्राणाय साधूनां विनाशाय च दुष्कृताम्।
 धर्मसंस्थापनार्थाय संभवामि युगे-युगे॥

अर्थात् जब-जब धर्म की हानि और अधर्म का उत्थान हो जाता है, तब-तब सज्जनों के परित्राण और दुष्टों के विनाश के लिए मैं विभिन्न युगों में (माया का आश्रय लेकर) उत्पन्न होता हूँ।

भगवान विष्णु के दस अवतार हैं :

1) मत्स्य 
2) कूर्म
3) मोहिनी
4) वराह
5) नरसिंह
6) वामन
7) परशुराम
8) राम
9) कृष्ण
10) कल्कि

पहले तीन अवतार, अर्थात् मत्स्य, कूर्म और वराह प्रथम महायुग में अवतीर्ण हुए। पहला महायुग सत्य युग या कृत युग है। नरसिंह, वामन, परशुराम और राम दूसरे अर्थात् त्रेतायुग में अवतरित हुए।
कृष्ण और वेंकटेश्वर द्वापर युग में अवतरित हुए। इस समय चल रहा युग कलियुग है और भागवत पुराण की भविष्यवाणी के आधार पर इस युग के अंत में कल्कि अवतार होगा। इससे अन्याय और अनाचार का अंत होगा तथा न्याय का शासन होगा जिससे सत्य युग की फिर से स्थापना होगी।

 विस्तार 
हिन्दू धर्म-ग्रन्थों में सामान्यतः दशावतार की उपर्युक्त सूची स्वीकृत है, लेकिन विभिन्न ग्रन्थों में कुछ अंतर भी हैं।

उदाहरण के लिए, कुछ धार्मिक समूहों की मान्यता के अनुसार कृष्ण ही परमात्मा हैं और दशावतार कृष्ण के ही दस अवतार हैं; अतः उनकी सूची में कृष्ण नहीं बल्कि उनके स्थान पर बलराम होते हैं। कुछ लोग बलराम को एक अवतार मानते हैं, बुद्ध को नहीं। सामान्यतः बलराम को आदिशेष (विष्णु के विश्राम के आधार) का अवतार माना जाता है।

दशावतार के बारे में अन्य विचारों में, कुछ लोग अवतारों के क्रम को युक्तिसंगत बनाने की कोशिश में, उन्हें विकासवादी डार्विन के सिद्धान्त से जोड़ते हैं। इस विचार के अनुसार अवतार जलचर से भूमिवास की ओर बढ़ते क्रम में हैं; फिर आधे जानवर से विकसित मानव तक विकास का क्रम चलते गया है। इस प्रकार दशावतार क्रमिक विकास का प्रतीक या रूपक की तरह है | भगवान कल्कि के जन्म के बारे में बताया गया है कि उनके जन्म के पश्चात पृथ्वी से अन्याय का नाश हो जाएगा |

इन्हें भी देखें
 अवतार
 विष्णु

 बाहरी कड़ियाँ 
 दशावतार में निहित है मानव जाति के विकास की रूपरेखा (नवभारत टाइम्स)
 ‘दशावतार... या फिर पृथ्वी पर जीव की प्रगति का क्रम?’

 संदर्भ 

श्रेणी:हिन्दू धर्म
श्रेणी:विष्णु अवतार
भारत की नदी प्रणालियाँ

thumb|right|300px|भारत की नदियाँ
thumb|right|300px|भारत में बाढ़ प्रभावित क्षेत्र

भारत की नदियों का देश के आर्थिक एवं सांस्कृतिक विकास में प्राचीनकाल से ही महत्वपूर्ण योगदान रहा है। सिंधु (सिन्धु) तथा गंगा (गङ्गा) नदी की घाटियों में ही विश्व की सर्वाधिक प्राचीन सभ्यताओं - सिंधु (सिन्धु) घाटी तथा आर्य सभ्यता का आर्विभाव हुआ। आज भी देश की सर्वाधिक जनसंख्या एवं कृषि का संकेंद्रण (संकेन्द्रण) नदी घाटी क्षेत्रों में पाया जाता है। प्राचीन काल में व्यापारिक एवं यातायात की सुविधा के कारण देश के अधिकांश नगर नदियों के किनारे ही विकसित हुए थे तथा आज भी देश के लगभग सभी धार्मिक स्थल किसी न किसी नदी से संबद्ध (सम्बद्ध) है।

नदियों के देश कहे जाने वाले भारत में मुख्यतः चार नदी प्रणालियाँ है (अपवाह तंत्र) हैं। उत्तर-पश्चिमी भारत में सिंधु, उत्तर भारत में गंगा, उत्तर-पूर्व भारत में ब्रह्मपुत्र नदी प्रणाली है। प्रायद्वीपीय भारत में नर्मदा कावेरी महानदी आदि नदियाँ विस्तृत नदी प्रणाली का निर्माण करती हैं। 
१. सिंधु नदी तंत्र विश्व में सबसे बड़ा नदी तंत्र हैं इसकी द्रोणी द्वारा घेरा गया क्षेत्रफल ११ लाख ६५ हजार वर्ग किलोमीटर है  इसमें मुख्य तौर पर सिंधु नदी समेत ६ नदिया हैं जिनमें सबसे प्रमुख सिंधु नदी हैं जिसकी लंबाई २८८० किलोमीटर है बाकी अन्य इसकी सहायक नदियां हैं जिनमें झेलम, चिनाब, रावी, सतलज और व्यास प्रमुख हैं। इन सबको मिलाकर सिंधु घाटी के मैदान के निर्माण होता है 
२. गंगा नदी तंत्र की प्रमुख नदी गंगा हैं जो कि भारत में बहने वाली सबसे लम्बी नदी हैं 2525 किलोमीटर।
इसकी सहायक नदियां इस प्रकार हैं यमुना, सोन, कोसी, गंडक हैं, इनका अपवाह क्षेत्रफल लगभग 8,21,000 वर्ग किलोमीटर है
3. प्रायद्वीपीय नदियां इसमें मुख्य तौर पर गोदावरी, नर्मदा, ताप्ती , कृष्णा और कावेरी प्रमुख हैं इनमें से अधिकतर नदियां अपना जल वर्षा से प्राप्त करती हैं और दक्षिण भारत में बहती है

भारत की नदियों को चार समूहों में वर्गीकृत किया जा सकता है जैसे :- 
 हिमालय से निकलने वाली नदियाँ 
 दक्षिण से निकलने वाली नदियाँ
 तटवर्ती नदियाँ 
 अंतर्देशीय नालों से द्रोणी क्षेत्र की नदियाँ

 भारत की प्रमुख नदियों की सूची  

 गंगा नदी
 सरयू नदी
 यमुना नदी
 सरस्वती नदी
 कालिंदी 
 कावेरी
 रामगंगा
 कोसी
 गगास नदी
 विनोद नदी
 कृष्णा नदी
 गोदावरी
 गंडक
 घाघरा
 चम्बल
 चेनाब
 झेलम
 दामोदर
 नर्मदा
 ताप्ती
 बेतवा
 पद्मा
 फल्गू
 बागमती
 ब्रह्मपुत्र
 भागीरथी
 महानदी
 महानंदा
 रावी
 व्यास
 सतलुज
 सरयू
 सिन्धु नदी
 सुवर्णरेखा
 हुगली
 गोमती नदी
 माही नदी
 शिप्रा नदी
 उज नदी 

इन्हें भी देखें
नदी जोड़ो परियोजना

 बाहरी कडियाँ 
भारत की नदियाँ

श्रेणी:नदियाँ
श्रेणी:भारत का भूगोल
श्रेणी:भारत के स्थलरूप
प्योंगयांग

thumb|200px
प्योङ्याङ (,  ,अर्थ: शांतिमय भूमि )उत्तर कोरिया की राजधानी और सबसे बड़ा शहर है।
सन्दर्भ

श्रेणी:एशिया में राजधानियाँ
ज्योतिन्द्र नाथ दीक्षित

श्री ज्योतिन्द्र नाथ दीक्षित (१९३६-२००५), जिन्हें जे एन दीक्षित नाम से अधिक जाना जाता है, एक अनुभवी राजनयिक थे जो कि भारत के विदेश सचिव भी रहे। 1971 में बांग्लादेश बनने के बाद वे वहाँ भारत के पहले उच्चायुक्त थे। वे पाकिस्तान और श्रीलंका में भी भारत के उच्चायुक्त रहे। 1936 में मद्रास में जन्मे जेएन दीक्षित 1958 में भारतीय विदेश सेवा में आए और उन्होंने दुनिया के कई देशों में भारत की नुमाइंदगी की। 1994 में सेवानिवृत होने के बाद से वो लगातार देश-विदेश में पढ़ाने के अलावा अख़बारों में लिखते रहे।

वे हल, मैंचेस्टर, ऑक्सफ़ोर्ड,मेलबर्न, लंदन सहित कई अन्य पश्चिमी विश्वविद्यालयों में भी अकसर लेक्चर देने जाया करते थे। दीक्षित काँग्रेस पार्टी में विदेश मामलों की इकाई के उपाध्यक्ष रहे। २००४ के आमचुनाव से पहले विदेश, सुरक्षा और रक्षा मामलों पर उन्होंने काँग्रेस का एजेंडा या घोषणा-पत्र तैयार करने में अहम भूमिका निभाई थी।

वे 26 मई 2004PIB Release-1803 (English), Dated-26-May-2004 से 3 जनवरी 2005 (निधन)PIB Release-6219 (English), Dated-3-Jan-2005 तक भारत के राष्ट्रीय सुरक्षा सलाहकार भी रहे। 
 
 सन्दर्भ 

श्रेणी:भारत के राष्ट्रीय सुरक्षा सलाहकार
श्रेणी:पाकिस्तान में भारत के उच्चायुक्त
श्रेणी:श्रीलंका में भारत के उच्चायुक्त
श्रेणी:बांग्लादेश में भारत के उच्चायुक्त
श्रेणी:भारत के विदेश सचिव
श्रेणी:2005 में निधन
श्रेणी:1936 में जन्मे लोग
कुआलालम्पुर

कुआला लम्पुर, जिसे संक्षेप में "के एल" भी कहा जाता है,KL Attractions, Activities & What's On in KL - Time Out Kuala Lumpur . Timeoutkl.com. Retrieved on 2013-09-27. मलेशिया की संघीय राजधानी व सबसे अधिक जनसंख्या वाला नगर है। इस नगर का क्षेत्रफल  है तथा 2012 की अनुमानित जनसँख्या 16 लाख है। वृहत्तर कुआला लम्पुर, जिसे क्लाँग घाटी के नाम से भी जाना जाता है, में आसपास के शहरी समुदाय भी सम्मिलित किए जाते हैं, जिन्हें मिलाकर इस क्षेत्र की कुल अनुमानित जनसँख्या 57 लाख (2010 में) है। जनसँख्या व अर्थव्यवस्था के हिसाब से यह इस देश का सर्वाधिक तीव्रगति से वृद्धिरत क्षेत्र है। मलेशिया की ही नई दूसरी राजधानी पुत्रजय भी है।

 सन्दर्भ 

श्रेणी:मलेशिया के आबाद स्थान
श्रेणी:एशिया के आबाद स्थान
*
श्रेणी:मलेशिया के राज्य व संघीय क्षेत्र
तेहरान

thumb|right|200px|ईरान के जिले
तेहरान () ईरान ईरान के तेहरान प्रान्त का एक शहर और ईरान की राजधानी है। इस शहर की जनसंख्या वर्ष २००६ की जनगणना के अनुसार ७,७९७,५२० है।

स्थिति : 35°44' उo अo तथा 51°30' पूo देo। यह नगर ईरान देश तथा तेहरान प्रदेश की राजधानी और एक महत्वपूर्ण औद्योगिक, सांस्कृतिक एवं रेल, सड़क तथा वायुमार्गों का केन्द्र है। समुद्रतल से 1,175 मीटर की ऊँचाई पर कैस्पियन सागर से 105 किलोमीटर दक्षिण तथा एलबुर्ज पर्वत श्रेणी से 16 किलोमीटर दक्षिण स्थित है। इस नगर से डेमावंड पर्वत नामक सुप्त ज्वालामुखी (5,665 मीटर) की हिमाच्छादित नुकीली चोटी दिखाई देती है। यहाँ के दर्शनीय भवनों में राजभवन, संग्रहालय, मस्जिदें इत्यादि हैं। राजभवन में वह मयूरसिंहासन है, जो 1939 ईo में नादिरशाह द्वारा दिल्ली से लाया गया था। 

कजार वंश के संस्थापक आग़ा मुहम्मद खान ने 1788 ईo में इस नगर को अपनी राजधानी बनाया। तत्पश्चात्‌ नगर का विकास तीव्र गति से होता गया। यह उपजाऊ खेतिहर प्रदेश में स्थित है, जहाँ गेहूँ, चुकंदर, फल तथा कपास उत्पादन महत्वपूर्ण है। कपड़ा, सीमेंट, धातु का सामान, रासायनिक पदार्थ, काच, चीनी, दियासलाई, सिगरेट, साबुन इत्यादि के उद्योग मुख्य हैं। यह फारस की खाड़ी तथा कैस्पियन सागर से रेलमार्गों द्वारा जुड़ा है। नगर से 5.6 मिलोमीटर पश्चिम में हराबाद हवाई अड्डा स्थित है, जहाँ से कई विदेशी वायुमार्ग गुज़रते हैं। 1935 ईo से स्थापित तेहरान विश्वविद्यालय उच्च शिक्षा का केन्द्र है।

 वृहत दृश्य 
thumb|समकालीन कला संग्रहालय, तेहरान

 सन्दर्भ 

 बाहरी कड़ियाँ 

 Google Map - Tehran (with pictures)
 Tehran Map
 Tehran Map (2)
 Tehran Photos & Videos
 Tehran Daily Photos
 Tehran Line
Tehran City Tour
 Shapour Bahrami, Tehran, Iran, Photo Set, flickr.
 Shapour Bahrami, The Sepahsalar Mosque, Tehran, Photo Set (the photo stream is to be followed to the right direction), flickr.
 Scott Peterson, Iran's Peace Museum: The reality vs. the glories of war, The Christian Science Monitor, December 24, 2007. (On Iran's Peace Museum in Tehran)
 Khātereh Razavi, Tehran, YouTube (5 min 12 sec).

 आधिकारिक 
 Tehran Municipality website
 Tehran Geographic Information Center
 Tehran's Islamic City Council (in Persian)
 Tehran Traffic Control Center
 Information Center of Tehran Businesses and Locales
 Official Tehran Yellow pages (Ketabe Avval) 
 Urban Tehran Documentary Photographs by K. Reshad
 Great information and pictures of Tehran (in Persian)

 भूमिगत 
 Independent Art Media and Basement on Tehran Downtown
 Urban Art report
 Pop and Rock Music releases and reviews
 O21 Persian Hiphop Crew
 Tehran Photo Gallery
 Photos of Old Tehran

श्रेणी:तेहरान प्रान्त
श्रेणी:ईरान के नगर
श्रेणी:एशिया में राजधानियाँ
औरत

औरत एक ऐसा शब्द है जिसका प्रयोग कई एशियाई भाषाओं, जैसे अरबी , बंगाली , उर्दू , फारसी , पंजाबी और सोरानी कुर्दी में होता हैं।  "औरत" शब्द मूल रूप से अरबी शब्द "औरह" से आया है जिसका अर्थ है: दोष, अपूर्णता, दौर्बल्य, गुप्तांग, जननांग, यौनांग और योनि।
सन्दर्भ
कुवैत

कुवैत (अरबी: دولة الكويت‎, दवालात अल-कुवैती) पश्चिम एशिया में स्थित एक संप्रभु अरब अमीरात है, जिसकी सीमा उत्तर में सउदी अरब और उत्तर और पश्चिम में इराक से मिलती है। उत्तर से लेकर दक्षिण तक की अधिकतम दूरी 200 कि॰मी॰ (120 मील) और पूर्व से लेकर पश्चिम तक की दूरी 170 किमी (110 मील) है। कुवैत एक अरबी शब्द है, जिसका अर्थ है 'पानी के करीब एक महल'। करीबन 30 लक्ष की जनसंख्या वाले इस संवैधानिक राजशाही वाले देश में संसदीय व्यवस्था वाली सरकार है। कुवैत नगर देश की आर्थिक और राजनीतिक राजधानी है। कुवैत में अनेक द्वीप भी शामिल हैं, जिसमें इराक की सीमा से लगा बुमियान सबसे बड़ा है।

1990 में कुवैत पर इराक ने आक्रमण कर कब्जा जमा लिया था। सात महीने का इराकी कब्जा संयुक्त राज्य अमेरिका नीत सेना द्वारा सीधे आक्रमण के बाद खत्म हुआ था। लौटती हुई इराकी सेना ने करीबन 750 तेल के कुंओं को खाक में मिला दिया, जो एक बड़ी आर्थिक और पयार्वरण त्रासदी के रूप में परिणीत हुई। युद्ध में कुवैत की आधारभूत संरचना बुरी तरह से क्षतिग्रस्त हुई, जिसे पुनः सुधारना पड़ा।

तेल भंडारण के मामले में कुवैत दुनिया का पांचवां सबसे समृद्ध देश और प्रति व्यक्ति आय के हिसाब से दुनिया का ग्यारहवां सबसे धनी देश है। कुवैत में तेल क्षेत्र की खोज और दोहन की प्रक्रिया 1930 से प्रारंभ हुई। 1961 में यूनाइटेड किंगडम से स्वतंत्र होने के बाद इस क्षेत्र में अभूतपूर्व वृद्धि दर्ज की गई है। आज देश का करीबन 95 प्रतिशत निर्यात और 80 प्रतिशत सरकारी राजस्व तेल से बने उत्पाद से होती है।

 यह भी देखिए 
 कुवैत का भूगोल
 wikt:कुवैत (विक्षनरी)

श्रेणी:एशिया के देश
श्रेणी:अरब लीग के देश
बाङ्ला भाषा

right|thumb|300px|बाङ्लाभाषी क्षेत्र
बाङ्ला भाषा अथवा बांग्ला भाषा या बंगाली भाषा (बाङ्ला लिपि में : বাংলা ভাষা/ बाङ्ला), बांग्लादेश और भारत के पश्चिम बंगाल और उत्तर-पूर्वी भारत के त्रिपुरा तथा असम राज्यों के कुछ प्रान्तों में बोली जानेवाली एक प्रमुख भाषा है। भाषाई परिवार की दृष्टि से यह हिन्द यूरोपीय भाषा परिवार का सदस्य है। इस परिवार की अन्य प्रमुख भाषाओं में हिन्दी, नेपाली, पंजाबी, गुजराती, असमिया, ओड़िया, मैथिली इत्यादी भाषाएँ हैं। बंगाली बोलने वालों की सँख्या लगभग २३ करोड़ है और यह विश्व की छठी सबसे बड़ी भाषा है  । इसके बोलने वाले बांग्लादेश और भारत के अलावा विश्व के बहुत से अन्य देशों में भी फैले हैं।

 उद्भव 
भारत की अन्य प्रादेशिक भाषाओं की तरह बंगाली भाषा का भी उत्पत्तिकाल सन् १,००० ई. के आस पास माना जा सकता है। अपभ्रंश से या मगध की भाषा से पृथक् रूप ग्रहण करने के बाद से ही उसमें गीतों और पदों की रचना होने लगी थी। जैसे-जैसे वह जनता के भावों और विचारों को अभिव्यक्त करने का साधन बनती गई, उसमें विविध रचनाओं, काव्यग्रंथों तथा दर्शन, धर्म आदि विषय कृतियों का समावेश होता गया, यहाँ तक कि आज भारतीय भाषाओं में उसे यथेष्ट ऊँचा स्थान प्राप्त हो गया है।

 लिपि 

बंगाली लिपि नागरी लिपि से कुछ कुछ भिन्न है किन्तु दोनों में बहुत अधिक साम्य भी है। हिंदी की तरह उसमें भी १४ स्वर तथा ३३ व्यंजन हैं। बंगाली में "व" का उच्चारण प्राय: "ब" की तरह (कभी कभी "उ" की तरह या "भ" की तरह) किया जाता है और आत्मा, लक्ष्मी, महाशय आदि शब्द आत्ताँ, लक्खी, मोशाय जैसे उच्चरित होते हैं।

 साहित्य 

बंगाली साहित्य अत्यन्त समृद्ध है। बांग्ला साहित्य के विस्तृत विवेचन के लिये बंगाली साहित्य देखें।

 सन्दर्भ 

इन्हें भी देखें
बाङ्ला साहित्य
बाङ्ला लिपि
ब्रजबुलि
बाङ्ला की बोलियाँ

 बाहरी कड़ियाँ 
 बांगला अकादमी (बंगलादेश)
 भारतीय भाषा ज्योति बांगला (भारतीय भाषा संस्थान) 
 An Intensive Course in Bengali  (भारतीय भाषा संस्थान) 
  विश्वविज्ञानकोश बांगलापीडीया 
 बांगला-बांगला और बांगला-अंग्रेज़ी शब्दकोश (शिकागो विश्वविद्यालय)

श्रेणी:हिन्द-आर्य भाषाएँ
श्रेणी:विश्व की प्रमुख भाषाएं
श्रेणी:बंगाल
श्रेणी:बांग्ला भाषा
श्रेणी:भारत की भाषाएँ
श्रेणी:पश्चिम बंगाल की भाषाएँ
श्रेणी:बंगाली संस्कृति
श्रेणी:पूर्वी हिन्द-आर्य भाषाएँ
सिंप्यूटर

हाथ में पकड़कर इस्तेमाल करने वाले कंप्यूटर को सिंप्यूटर कहते हैं। सिंप्यूटर को टाइम पत्रिका ने दस सबसे बड़ी और महत्वपूर्ण तकनीकी खोजों में शामिल किया है। सिंप्यूटर बनाने के पीछे उद्देश्य यह है कि कंप्यूटर को आम आदमी तक सरल, सस्ते और कई भाषाओं में पहुँचाया जाए. इसे 28 अक्टूबर 2004 को सिंगापुर में विश्व बाज़ार में उतारा गया. सिंप्यूटर को एनकॉर के तीन तकनीकी विशेषज्ञों और भारतीय विज्ञान संस्थान के चार वैज्ञानिकों ने संयुक्त रूप से विकसित किया है।
सिंप्यूटर के कई मॉडल हैं। सबसे सस्ता मॉडल है सिर्फ़ दस हज़ार रूपए का जबकि महँगी किस्म का मॉडल है पच्चीस हज़ार रूपए का. सिंप्यूटर को हिंदी, तमिल और कन्नड़ जैसी कई भारतीय भाषाओं में इस्तेमाल किया जा सकता है। अब वैज्ञानिक सिंप्यूटर को कई दूसरी भारतीय भाषाओं में भी विकसित करने की कोशिश कर रहे हैं। एनकॉर सिंगापुर आर्थिक विकास बोर्ड और सिंगापुर की ही एक अन्य कंपनी टाइम टू टॉक के साथ मिलकर सिंप्यूटर का उत्पादन करेगी. सिंप्यूटर का पढ़ाई के लिए भी इस्तेमाल करने की योजना है। इस बारे में छत्तीसगढ़ में प्रयोग चल रहे हैं।

एमिडा सिंप्यूटर नाम से बाज़ार में उतारे गए ये कंप्यूटर शुरू में तीन मॉडेल में उपलब्ध होंगे.सबसे सस्ते मॉडेल मोनोक्रोम स्क्रीन वाला है। इसमें 206 Mhz क्षमता का प्रोसेसर और 64MB की मेमोरी है। इसकी सहायता से इंटरनेट सर्फ़िंग की जा सकती है, ईमेल किए जा सकते हैं और स्क्रीन पर लिखा जा सकता है। कीमत कम रखने के लिए इसमें लाइनक्स प्रचालन तन्त्र का उपयोग किया गया है।

श्रेणी:लिनक्स
रासलीला

thumb|300px|right|कृष्ण और राधा रास करते हुए
रासलीला या कृष्णलीला में युवा और बालक कृष्ण की गतिविधियों का मंचन होता है। कृष्ण की मनमोहक अदाओं पर गोपियां यानी बृजबालाएं लट्टू थीं। कान्हा की मुरली का जादू ऐसा था कि गोपियां अपनी सुतबुत गंवा बैठती थीं। गोपियों के मदहोश होते ही शुरू होती थी कान्हा के मित्रों की शरारतें। माखन चुराना, मटकी फोड़ना, गोपियों के वस्त्र चुराना, जानवरों को चरने के लिए गांव से दूर-दूर छोड़ कर आना ही प्रमुख शरारतें थी, जिन पर पूरा वृन्दावन मोहित था। जन्माष्टमी के मौके पर कान्हा की इन सारी अठखेलियों को एक धागे में पिरोकर यानी उनको नाटकीय रूप देकर रासलीला या कृष्ण लीला खेली जाती है। इसीलिए जन्माष्टमी की तैयारियों में श्रीकृष्ण की रासलीला का आनन्द मथुरा, वृंदावन तक सीमित न रह कर पूरे देश में छा जाता है। जगह-जगह रासलीलाओं का मंचन होता है, जिनमें सजे-धजे श्री कृष्ण को अलग-अलग रूप रखकर राधा के प्रति अपने प्रेम को व्यक्त करते दिखाया जाता है। इन रास-लीलाओं को देख दर्शकों को ऐसा लगता है मानो वे असलियत में श्रीकृष्ण के युग में पहुंच गए हों।
रासलीला का वास्तविक अर्थ नृत्य,गान एवं अभिनय तीनो कलाओं के समावेश से है ।

इन्हें भी देखें
रास
रस (काव्य शास्त्र)

श्रेणी:गुजरात के लोक नृत्य
श्रेणी:उत्तर प्रदेश के लोक नृत्य
सिडनी

thumb|right|सिडनी का दृश्य
thumb|right|सिडनी का ओपेरा हाउस, हार्बर सेतु से दृश्य
सिडनी ऑस्ट्रेलिया का सबसे बड़ा और सबसे पुराना शहर है। न्यू साउथ वेल्स का सबसे सुंदर माना जाने वाला यह शहर आधुनिक वास्तुकला और शहरी विकास का प्रतीक है। यह शहर मरे-डार्लिंग बेसिन का सबसे सुंदर नगर है। ब्राउन रेत के खूबसूरत बीच, सुहावना मौसम और डार्लिंग हार्बर के लिए प्रसिद्ध है सिडनी। दर्शनीय स्थलों में प्रमुख हैं- आस्ट्रेलियन म्यूजियम, रॉयल बोटेनिक गार्डन, बॉन्डी बीच, निल्सन पार्क इसके अलावा आस्ट्रेलियन नेशनल मैरिटाइम म्यूजियम, चाइनीज गार्डन, म्यूजियम ऑफ कंटैम्परेरी आर्ट, म्यूजियम ऑफ सिडनी, पॉवर हाउस म्यूजियम, सिडनी एक्वेरियम, सिडनी हार्बर ब्रिज पाइलोन लुक आउट, सिडनी ओपेरा हाउस, सिडनी ऑब्जरवेशन लेवल, राष्ट्रीय उद्यान के अलावा 40 से भी अधिक खूबसूरत रेतीले बीच हैं जिनमें से कूजी, क्रोन्यूला, कोलोरॉयल और पाम बीच प्रमुख हैं। सिडनी हार्बर को चारों तरफ से घेरे रहस्यमय सैंड स्टोन से बने क्लिफ और कव्स हैं।

श्रेणी:ऑस्ट्रेलिया के शहर
माले

माले (धिवेही: މާލެ), जनसंख्या 153379 (2014), मालदीव की राजधानी है। पारंपरिक रूप से यह प्राचीन मालदीव शाही राजवंश का राजद्वीप था। पहले यह किले व दीवारों से घिरा रहता था।

यद्यपि माले भौगोलिक रूप से माले अटोल,काफू अटोल, मे स्थित है परन्तु प्रशासकीय रूप से इसे उसका हिस्सा नही माना जाता। एक व्यापारिक बंदरगाह द्वीप मे स्थित है, यह राष्ट्र की सारी वाणिज्यिक चहल पहल का प्रमुख ठिकाना है।
द्वीप का अधिकतम भाग नगरीकृत है। यह विश्व का सबसे घनी आबादी वाला शहर है। 
नगर को चार भागों मे बाँटा गया है; हेनवीरू, गालोल्हू, माफान्नू व मैक्चांगोल्ही। पास क विलिंगिली, पूर्व पर्यटक स्थल, को सर्कारी रूप से पाँचवा भाग माना जाता है।
 आपदाएं 
माले ने सूनामी, दिसंबर २००४, को सहा है जिसने एक तिहाई शहर को पानी से ढक दिया था।
२९ सितम्बर २००७ को माले ने बम धमाके को भी झेला था, यह मालदीव के इतिहास का पहला धमाका था।.

__NOTOC__
 नाम 
माले शब्द संस्कृत भाषा के महाआले शब्द से लिया गया है। महा=बडा़, आले=घर। Vaman Shivram Apte; Sanskrit English Dictionary परन्तु लोककथा, नाम की उत्पत्ति का दूसरा स्रोत बताती है।

 इन्हें भी देखें 
 मालदीव

 टिप्पणी 

 बाहरी कड़ियाँ 
 माले का उपग्रह चित्र विकिमैपिया से।
 गूगल उपग्रह चित्र

श्रेणी:मालदीव
श्रेणी:एशिया में राजधानियाँ
चंपारण ज़िला

चंपारण बिहार प्रान्त का एक जिला था। अब पूर्वी चंपारण और पश्चिमी चंपारण नाम के दो जिले हैं। भारत और नेपाल की सीमा से लगा यह क्षेत्र स्वाधीनता संग्राम के दौरान काफी सक्रिय रहा है। महात्मा गाँधी ने अपनी मशाल यहीं से अंग्रेजों के खिलाफ नील आंदोलन से जलायी थी। बेतियापश्चिमी चंपारण का जिला मुख्यालय है और मोतिहारी पूर्वी चम्पारण का। चंपारण से ३५ किलोमीटर दूर दक्षिण साहेबगंज-चकिया मार्ग पर लाल छपरा चौक के पास अवस्थित है प्राचीन ऐतिहासिक स्थल केसरिया। यहाँ एक वृहद् बौद्धकालीन स्तूप है जिसे केसरिया स्तूप के नाम से जाना जाता है।

 महत्वपुर्ण व्यक्तित्व 
 राजकुमार शुक्ल
 गोपाल सिंह नेपाली
 जॉर्ज ऑरवेल
 रमेश चन्द्र झा
 प्रकाश झा
 मनोज बाजपेयी
 संजीव के झा
 केदार पाण्डेय
 रवीश कुमार

 इन्हें भी देखें 
 भारत के शहर
 भारत के प्रान्त
 बिहार

श्रेणी:बिहार के भूतपूर्व ज़िले
पुर्तगाल

+रिपब्लिका पोर्तुगुएसा    सूत्रवाक्य: कोई नहीं Location of Portugalराजभाषा  पुर्तगाली भाषाराजधानी  लिस्बनसबसे बड़ा शहर  लिस्बनराष्ट्रपति:  मारसेलो रेवेलो डिसूसाप्रधानमंत्री:  एंटोनियो कोस्टा क्षेत्रफल  - कुल  - % जल109 वाँ स्थान 92,391 वर्ग कि मी 0.5%जनसँख्या  - कुल (2004)  - घनत्व75 वाँ स्थान 10,524,145 114/कि मी;<संप्रभुताआज़ादी8681095मुद्रा  यूरो (€)1 समय क्षेत्र  - युरोपियन समर टाइम में WET2, ग्रिनविच मानक समययुरोपियन समर टाइम (ग्रिनविच मानक समय+1) राष्ट्रगीत  आ पोर्तुगीजा इंटरनेट डोमेन  .pt कालिंग कोड  +351 <small>
1 1999से पूर्व: एस्क्यूडो.
2 अजोरेस: ग्रिनविच मानक समय-1; UTC युरोपियन ग्रीष्मकालीन समयमें

पुर्तगाली गणराज्य यूरोप खंड में स्थित देश है। यह देश स्पेन के साथ आइबेरियन प्रायद्वीप बनाता है। इस राष्ट्र का भाषा पुर्तगाली भाषा है। इस राष्ट्र का राजधानी लिस्बन है। 

पुर्तगाल दक्षिण-पश्चिमी यूरोप में इबेरियन प्रायद्वीप पर स्थित एक देश है, और जिसके क्षेत्र में अज़ोरेस और मदीरा के मैकरोनेशियन द्वीपसमूह भी शामिल हैं। यह महाद्वीपीय यूरोप में सबसे पश्चिमी बिंदु है, इसकी मुख्य भूमि पश्चिम और दक्षिण सीमा उत्तरी अटलांटिक महासागर के साथ है और उत्तर और पूर्व में, पुर्तगाल-स्पेन सीमा यूरोपीय संघ में सबसे लंबी निर्बाध सीमा-रेखा बनाती है। इसके द्वीपसमूह अपनी क्षेत्रीय सरकारों के साथ दो स्वायत्त क्षेत्र बनाते हैं। मुख्य भूमि में, अलेंटेज़ो क्षेत्र सबसे बड़े क्षेत्र पर कब्जा करता है, लेकिन यूरोप में कम जनसंख्या घनत्व वाले क्षेत्रों में से एक है। लिस्बन राजधानी और जनसंख्या के हिसाब से सबसे बड़ा शहर है, यह पोर्टो और अल्गार्वे के साथ-साथ पर्यटकों के लिए मुख्य स्थान भी है।

पुर्तगाली नाविक वास्को द गामा ने 1498 AD में भारत के समुद्री मार्ग की खोज की थी। सर्वप्रथम ग्लास का निर्माण इसी देश  ने किया था।

 यह भी देखिए 

 wikt:पुर्तगाल (विक्षनरी)

 सन्दर्भ 

श्रेणी:पुर्तगाल
श्रेणी:यूरोप के देश
श्रेणी:इबेरिया प्रायद्वीप
श्रेणी:पुर्तगाली-भाषी देश व क्षेत्र